
    Venujem všetkým susedom

    z Červeného domu. Zvlášť pani Líške,

    bez ktorej by v našom dome

    nič poriadne nefungovalo.

    Bol raz jeden Červený dom. Stál na peknej ulici – širokej tak akurát, aby vstrede mohlo prejsť auto. Ale len jedno – nie dve vedľa seba. Všetci ho volali Červený dom, aj keď zopačnej strany bol natretý nažlto. Vo dvore rástli stromy – mohutné borovice aj štíhle tuje apomedzi ne si žili svoj život tulipány, levandule aruže. Istotne ich tam bolo aspoň sto rôznych druhov, ale to rodina Zajacov zprvého poschodia nevedela. Zajace chodievali na dvor hopkať aoddychovať, no príliš sa oň nestarali. Zajačí rodičia mali jedného malého zajačika. Volal sa Hopko. Vedel sa tak veľmi nahnevať, ako sa vedel tešiť. Mal to po kom zdediť, rovnakí boli aj jeho otec smamou. UZajacov bolo všetko čierno-biele. Susedia boli buď skvelí, alebo hrozní, deň bol krásny alebo príšerný.


    Keď už toho mama Zajacová mala dosť, vyšla na dvor, aby si trocha prevetrala uši. Pozorné oči jej občas zablúdili ku korune stromu, ktorý rástol vstrede dvora. Ani náhodou však nevedela, čo je to za strom.


    Zato stará pani Lasička zprízemia by aj o polnoci dokázala vymenovať všetky kvety,stromy,kríky abylinky, ktoré vzáhrade rástli anepochybne by pridala aj informácie otom, ako akedy ich treba polievať. Stará pani Lasička chodila pomaly, ale sebavedomo, mala pevný amúdry pohľad aza svoj dlhý život sa naučila veľa ovšetkom. Bola to spokojná stará dáma, ktorej prekážali iba susedia, ktorí žili vČervenom dome priamo nad jej bytom.


    Surikaty boli vrtké aenergické aako sa zvykne vravieť – bolo ich všade veľa. Vo zvieracom svete mali lasice so surikatami mnoho spoločného aboli to vpodstate spriatelené druhy. To však neplatilo vČervenom dome. Surikaty sa presúvali rýchlo ačasto. Behali pani Lasičke nad hlavou, keď chcela mať pokoj askákali, keď práve varila, upratovala alebo cvičila. Vtedy pani Lasička zobrala do ruky vysúvaciu metlu azopárkrát ňou nahnevane pobúchala do stropu, hoci vedela, že to vôbec nepomôže. Surikatí rodičia mali štyri malé surikaty alen ťažko by ste určili, ktoré ztých malých stvorení je neposednejšie.


    Na prvom poschodí bývala okrem rodiny Zajacov aSurikát aj rodina Mačiek sdvoma malými kocúrmi. Zčasu načas sa povadili tak, že po chodbe lietali chlpy zich chvostov, apotom si lízali rany autešovali sa. Správali sa presne tak, ako by ste od mačiek očakávali. Boli samostatné, trocha podozrievavé, strážili si svoje súkromie amali svoj svet. Inak to však boli dobrí susedia. Pomohli sopravou stola, šikovnými labkami očistili chodník od chrobákov apôsobili dojmom, že majú vždy naponáhlo.


    Červený dom nebol veľký. Okrem prízemia aprvého poschodia mal už len podkrovie, ktoré obývali dve rodiny. Postarší pár medvedíkov čistotných, ktorí boli verní svojmu menu. Vždy čistý, upravený aelegantný pán Medvedík bol priateľský aobčas trocha frflavý, zatiaľ čojeho manželka pôsobila dojmom ladnej dámy na vysokej úrovni.


    Aaby som nezabudla, poslednou rodinou vČervenom dome boli líšky – lišiak smanželkou advoma dcérami – líštičkami. Ťažko by ste našli zorganizovanejšie zvieratá. Milovali poriadok asystém, ovšetko sa živo zaujímali aovšetkom rady rozhodovali. Pani Líška bola nemenovanou riaditeľkou Červeného domu aaj keď by to dobrovoľne asi nepriznala, túto svoju úlohu mala rada.


    Toľko ktomu, kto vČervenom dome býval. Každý druh bol iný, každá rodina mala svoje pravidlá azvláštnosti. Čo byt, to iný svet. Napriek tomu sa snažili spolu dobre vychádzať. Veď predsa bývali vČervenom dome!

Deň bol slnečný apríjemný. VČervenom dome vládlo vto ráno pokojné ticho. Pani Medvedíková sa prešla po dvore, aby si odstrihla dve ruže do svojej vyleštenej kryštálovej vázy. Na hlave mala slamený klobúk so širokou strechou. Niekto by si pomyslel, že azda žije pri mori anie rovno uprostred mesta. Letné sparno bolo príjemné, ale surikaty už začínali krčiť ňufákmi. Teplo zduše neznášali. Malé surikaty behali po záhrade.

„Ako odtrhnuté zreťaze,“ pokrútila hlavou pani Medvedíková.

„Tu sa sloptou nehrajte, tu rastú kvety!“ zakričala na ne pani Lasička zo schodov.

„My môžeme, nám to rodičia dovolili,“ zvolal na ňu Fifo, najmenší zdetí. Pani Lasička si spani Medvedíkovou vymenili veľavravné pohľady.

„Toto nie je výchova, to je holubník,“ pošepli si viac-menej pre seba, aj keď vČervenom dome žiadne holuby nehniezdili. Akeby aj doleteli, asi by si to rýchlo rozmysleli, aradšej by si krídla zložili niekde inde.

Pani Medvedíková sa vrátila hore do svojho podkrovného bytu astará pani Lasička sa sodstrihnutou bazalkou vlabke vybrala variť. Bol by to celkom bežný deň, keby sa zrazu neozvala rana ako zdela.

„Tresk!“ zadunelo Červeným domom. Nahnevaná pani Zajacová vybehla na dvor.

„Môj synček Hopko spí, čo sa to tu deje?“ vykríkla svojím trocha piskľavým hlasom. Komu tú otázku smerovala nevedno, pretože dvor našla prázdny. Rýchlym askúmavým pohľadom si premerala celý dom ahneď zbadala, čo sa stalo.

„Ja sa znich zbláznim!“ vyšla nahnevaná pani Lasička na priedomie. Okno do kuchyne mala rozbité na cimpr-campr.

„Viete, kde skončila ich lopta? Len sa poďte pozrieť, pani Zajacová,“ zavolala svoju susedu dovnútra. Labkou jej ukázala polievku, vlastne zvyšok polievky vhrnci, pretože väčšina znej pomaľovala steny na hnedo-žlto. Pani Zajacová nakukla do hrnca azbadala vňom plávať guľatú, červeno-modrú loptu. Na okamih si položila otázku, čo to asi malo byť za polievku. Hádala, že asi mrkvová. Alebo možno paradajková, ibaže zo žltých paradajok. Pani Lasičky sa však nič nespýtala. Nechcela sa zdržiavať.

„Ach, to je strašné,“ vzdychla zajačica súcitne, aj keď vduchu premýšľala, či sa jej synček zajačik hore vspálni náhodou nezobudil.

„Koľkokrát sme im zakazovali hrať sa sloptou na dvore, koľkokrát sme ich prosili, aby radšej išli na ihrisko? Veď ho majú za rohom! Akomu sa nakoniec čosi prihodí? Samozrejme, že mne!“ plakala pani Lasička. Zajačica ju pohladila po kožuchu.

„Netrápte sa, to okno vám určite zaplatia apán Surikata vám ho aj namontuje. To sa vyrieši, nebojte sa,“ chlácholila lasičku abolo jej jasné, že sa to iste vyrieši, ale rozhodne to nebude riešiť ona. Má totiž na starosti toľko neodkladných záležitostí avhlave toľké povinnosti, že si už nemôže dovoliť pridať knim ani jednu jedinú. Rovnaký pohľad na vec mal aj pán Zajac, ktorý si práve vtej chvíli vyšiel na dvor pofajčiť zajačí tabak. Keď zbadal, čo sa stalo, radšej sa rýchlo anebadane skryl za krík. Apráve tam zbadal štyri malé učupené surikaty. Hneď mu došlo, koľká bije.

„Neprezradím vás, nebojte sa. Ale mali by ste vyjsť von aospravedlniť sa,“ povedal trocha ľahostajne azapálil si peknú drevenú vyrezávanú fajku.

„Tak vyjdi prvý ty,“ zaškeril sa naňho Šifo, druhý najmladší syn zo surikatích detí.

Pán Zajac len mykol plecami as ďalším výdychom zo svojej fajky pustil celú situáciu z hlavy von.

„Nechajte to na mňa,“ zaznel dvorom pevný arozhodný tón. Bolo nad slnko jasné, komu patrí. Pán Lišiak si síce plánoval ísť zatrénovať skoky po stromoch, ale neodkladný problém Červeného domu vsekunde zmenil jeho program. Ani na chvíľu nezauvažoval nad tým, že by dal prednosť športu. Cítil, že musí konať. Bola to predsa jeho povinnosť.

„Kto je za to zodpovedný?“ spýtal sa akývol na pozdrav pánovi Zajacovi, ktorý sa práve vracal do svojho príbytku. Sjeho pomocou nepočítal.

„Môžete trikrát hádať, pán Lišiak,“ obrátila sa naňho nešťastná pani Lasička. Lišiak nespokojne pokrútil hlavou.

„Poďte,“ pošepol spoza kríka Kifo, najstarší zo surikatiek. Štyri malé mláďatá sa ticho ako myši odplazili kbráne avybehli po schodoch na prvé poschodie. Nikto ich nezbadal. Azda by to tak aj ostalo, nebyť buchnutia dverí, ktoré ich ako vždy prezradilo.

„Idem sa porozprávať spánom Surikatom,“ nadýchol sa pán Lišiak atroma šikovnými skokmi sa ocitol pred susedovými dverami. Štvrtým skokom vyskočil na zvonček.

„Cŕŕŕn!“

Mama Surikata práve dopekala sedemdesiatu šiestu zemiakovú placku apán Surikata sedel vkresle ačítal knihu básní. Jeho život bol skrátka samé prekvapenie.

„Dobrý deň, pán Lišiak,“ pozdravil ho prívetivo. Sused zpodkrovia nečakal avysypal naňho všetko, čo sa stalo.

„Náš dvor nie je ihrisko. Rastú tam okrasné kríky akvety, oktoré sa stará pani Lasička. Keď si chcú vaše deti vzáhrade zabehať alebo sa hrať na skrývačku, nedbám, ale kopať loptu je vylúčené. Zakázané!“ zdvihol hlas.

Pán Surikata neostal vpomykove. Nepôsobil ani, že by sa za svoje deti hanbil.

„Dvor nie je botanická záhrada. Pokiaľ viem, nezapájame sa do súťaže onajkrajšie tulipány. Moje deti sa tam môžu hrať, koľko chcú. Apokojne aj sloptou,“ prehovoril pokojne pán Surikata achystal sa zavrieť dvere.


„To nemyslíte vážne, to je... to je neúnosné! Choďte sa pozrieť, ako vyzerá okno pani Lasičky. Veď takmer prišla oživot,“ zámerne preháňal pán Lišiak.

Pán Surikata si vzdychol.

